შლეზვიგ-ჰოლშტაინიშ ვატოვიშ ზუღაშ ერუანული პარკი

შლეზვიგ-ჰოლშტაინიშ ვადენზეეშ ერუანული პარკი / შლეზვიგ-ჰოლშტაინიშ ვატოვიშ ზუღაშ ერუანული პარკი () — ერუანულიი პარკი გერმანიას, შლეზვიგ-ჰოლშტაინიშ აკანს, ვადენზეეშ წყარპიჯის. დირსხუ 1985 წანას, შლეზვიგ-ჰოლშტაინიშ პარლამენტიშენი, შანულამო გეფართოუ 1999 წანას. თუდოლენი საქსონიაშ ვადენზეეშ ერუანულ პარკწკჷმა, ჰამბურგიშ ვადენზეეშ ერუანულ პარკეკჷმა დო ელბაშ ესტუარიშ კანკალე ნორთწკჷმა ართო, ნამუთ ორთაშ ტყაჩირეფი ვარე, წმოქიმინუნს ვადენზეეშ გერმანულ ნორთის.

ერუანული პარკი იფაჩუ ოორუეშე — გერმანია-დანიაშ ოზუღე ხურგაშ ობჟათეშე, წყარმალუ ელბაშ ესტუარშახ. ოორუეშე, პარკი იკენს ოორუე ფრიზიშ კოკეფს დო ჰალიგენს დო თინეფიშ მიკონჭაფ-მოკონჭაფაშ არეალეფს, ნამუშ სიგანე 40 კმ რე. გოფაჩილი ფლორა დო ფაუნა ტიპური რე ედომუშამი ვატოვიშ ზუღაშო, გჷშაკერძაფილო დიდი მუდანობათი რე დელფინი, კვატეფი დო ზოსტერა (ზუღაშ ოდიარე).

პარკიშ ფართობი 4 410 კმ² რე დო უდიდაში რე გერმანიას. ტერიტორიაშ 68% ირო ზუღაშ თუდო რე, 30% - პერიოდულო სქირე რე. დიხეფი თარო ჯიმუამი ჭყენჭყეფს იკენს. 1990 წანას, იუნესკოქ ბიოსფერულ ტყაჩირო აღიარჷ, დო ვატოვიშ ზუღაშ ნიდერლანდურ ნორთწკმა ართო 2009 წანასს მოსოფელიშ მონძალაშ ერკებულშა გენშიჸონჷ.

 თაშნეშე ქოძირით 
 გერმანიაშ ერუანული პარკეფიშ ერკებული

 რესურსეფი ინტერნეტის 

 ოფიციალური საიტი 
 Wadden Sea Conservation Station 

კატეგორია:გერმანიაშ ერუანული პარკეფი